| Kėdainių geležinkelio tiltas |
| --- |
|  |
| Geležinkelio tiltas 2014 m. Vienas iš ramtų (dešinėje) apibetonuotas |
| 

Kėdainių geležinkelio tiltasKėdainių geležinkelio tiltas

55°17′45″š. pl. 23°59′33″r. ilg.﻿ / ﻿55.295893°š. pl. 23.992532°r. ilg.﻿ / 55.295893; 23.992532﻿ (Kėdainių geležinkelio tiltas)Koordinatės: 55°17′45″š. pl. 23°59′33″r. ilg.﻿ / ﻿55.295893°š. pl. 23.992532°r. ilg.﻿ / 55.295893; 23.992532﻿ (Kėdainių geležinkelio tiltas) |
|  |
| **Vieta** | Kėdainiai |
| **Kerta** | Nevėžį |
| **Pastatytas** | 1871 m. |
| **Konstrukcija** | Santvarinis tiltas |

**Kėdainių geležinkelio tiltas** – geležinkelio tiltas Kėdainių miesto šiaurės rytinėje dalyje, į pietus nuo Vilainių, nutiestas per Nevėžį 230 m aukščiau santakos su Dotnuvėle. Tiltas stūkso už 0,7 km į pietryčius nuo Kėdainių geležinkelio viaduko.

2021 m. geležinkelio tiltas, kaip regioninės reikšmės inžinerinis paminklas, buvo įrašytas į Kultūros vertybių registrą.

Geležinkelio tiltas stovi vienkelyje geležinkelyje. Jis vienos angos, pagrindinė konstrukcija – santvara, kuri pastatyta ant mūrinių ramtų. Traukinių kelias nutiestas santvaros apačia. Prietilčių žemių pylimų pusiau užpilti ramtai sumūryti iš akmens blokų, dekoruoti reljefinėmis siūlėmis. Ramtai įrengti 1871 m. naujai apmūryti 1916 m. Dešiniajame Nevėžio krante ramtas apibetonuotas. Plieninę santvarą formuojančios sijos sutvirtintos varžtais. Konstrukcija remiasi į metalinius paslankiuosius-paritinius ir nepaslankiuosius-standžiai įtvirtintus atraminius guolius.

Istorija
--------

Kėdainiuose pirmasis geležinkelio tiltas pastatytas 1871 m. tiesiant Sankt Peterburgo–Varšuvos geležinkelio atšaką nuo Radviliškio iki Kaišiadorių. Apie 1908 m. geležinkelis buvo pertvarkytas, o senasis vienos santvaros tiltas nugriautas. Ši jo konstrukcija buvo panaudota automobilių transporto Mickūnų tiltui (Anykščių raj.) pastatyti.

Šalia nugriauto tilto, apie 20 m prieš Nevėžio srovę, toliau nuo Kėdainių centro, ant mūrinių ramtų pastatytas naujas, vienos angos geležinis santvarinis tiltas. Nevėžio dešiniajame krante, nuo geležinkelio stoties pusės, prie tilto stovėjo mūrinis apsaugos bokštas su šaudomosiomis angomis. Prasidėjus Pirmajam pasauliniam karui, 1915 m. besitraukdama Rusijos kariuomenė tiltą susprogdino. Kėdainius užėmę vokiečiai ėmėsi geležinkelio tilto atstatymo darbų: iškėlė iš Nevėžio vagos sprogdintą santvarą, kurią suremontavo ir pritaikė tiltui. 

1916 m. geležinkelio ruože buvo nutiestas antras kelias. Antrajam tiltui nutiesti panaudotos šalia stūksojusios atramos, likusios nuo pirmojo, 1871 m. statyto tilto. Ant naujai apmūrytų atramų pastatytas dar vienas tiltas su nauja, tipinio projekto geležine santvara, pritaikyta važiavimui apačia. Po kurio laiko Geležinkelių valdybai likvidavus antrąjį kelią, 1908 m. statytas tiltas liko nenaudojamas. Jo santvara, manoma, buvo perkelta į kitą vietą. 1916 m. statytas tiltas per Antrąjį pasaulinį karą taip pat buvo susprogdintas, o pirmaisiais pokario metais atstatytas.

Šaltiniai
---------

1. 1 2 3 4  „Kėdainių geležinkelio tiltas". Lietuvos Respublikos kultūros vertybių registras.

Nuorodos
--------

|  |  |
| --- | --- |
|  | **Vikiteka: Kėdainių geležinkelio tiltas** – vaizdinė ir garsinė medžiaga  |

* Sąrašas:Tiltai per Nevėžį
* Geležinkelio tiltas per Nevėžį Kėdainiuose YouTube svetainėje

| Artimiausi tiltai per Nevėžį |
| --- |
| prieš srovę: | **Kėdainių geležinkelio tiltas** | pasroviui: |
| Vilainių tiltas | Kėdainių Tilto gatvės tiltas |